Քեյթ Միլլեթ

Քեթրին Մյուրրեյ Միլլեթ (, ),  ամերիկուհի գրող, ֆեմինիստ, հասարակական գործիչ, մանկավարժ, նկարչուհի և ակտիվիստ։ Առավել հայտնի է իր «Սեռի քաղաքականություն» գրքով։ Եղել է  Ֆեմինիզմի երկրորդ ալիք ֆեմինիստական շարժման գլխավոր գործիչներից։

Կենսագրություն 
Քեթրին Մյուրրեյ Միլլեթը ծնվել է 1934 թվականին Սեյնթ Փոլում։ Քեյթի հուշերում մնացել էր ալկոհոլամոլ հայրը, որը հաճախ էր ծեծում նրան։ Հետագայում հայրը լքել է ընտանիքը, որից հետո նրանք ապրել են աղքատության մեջ։ Քեթրինի մայրն ուսուցիչ էր։ 1956 թվականին Միլլեթը Մինեսոտայի համալսարանում ստացել է անգլերեն գրականության բակալավրի կոչում։ 1958 թվականին ավարտել է Օքսֆորդի համալսարանի «Սուրբ Հիլդայի» կրոնական քոլեջի մագիստրատուրան։

1961 թվականին Միլլեթը մեկնել է Ճապոնիա, որտեղ Վասեդայի համալսարանում սովորել է անգլերեն և քանդակագործություն։ Ճապոնիայում ծանոթացել է քանդակագործ Ֆումիո Յոշիմուրայի հետ և 1963 թվականին նրանք միասին մեկնել են ԱՄՆ, որտեղ էլ 1965 թվականին ամուսնացել։ 1964 թվականին Միլլեթն անգլերեն և փիլիսոփայություն է դասավանդել Բարնարդի քոլեջում։ Նա աջակցել է ֆեմինիստական և պացիֆիստական գաղափարախոսություններին։ Սահմանված ակտիվիստական գործունեության համար 1968 թվականին հեռացվել է աշխատանքից։ 1970 թվականին  Կոլումբիայի համալսարանից ստտացել է  պատվավոր դոկտորի կոչում։ Նույն թվականին նրա դոկտորական թեզի հիման վրա լույս է տեսել «Սեռական քաղաքականություն» գիրքը, որը ճանաչվել է որպես ֆեմինիստական գրականության դասական և հիմնական ֆեմինիստական աշխատություններից  մեկը։ Գրքում  հեղինակը քննադատում է ուժի և հայրիշխանության  դերը սեռական հարաբերություններում։ Գիրքը մեծ հաջողություն ունեցավ ընթերցողի կողմից, սակայն զայրույթ առաջացրեց բազմաթիվ տղամարդկանց մոտ։ Քեյթի լուսանկարը հայտնվել է  Թայմ ամերիկյան շաբաթաթերթի շապիկին։ «Սեռական քաղաքականություն» գրքի շնորհիվ Քեյթը դարձավ  Ֆեմինիզմի երկրորդ ալիք ֆեմինիստական շարժման գաղափարախոս ու առաջատար ակտիվիստ։ 1970 թվականին Նյու Յորք Թայմս ամերիկյան օրաթերթում լույս տեսավ Մարչիա  Սելիգսոնի գրախոսականը, որտեղ նա գրքին անվանեց  «Կանանց ազատագրում»։

Միլլեթը նաև նկարիչ էր, 1963 թվականից սկսած նրա  աշխատանքները ցուցադրվել են Տոկիոյի և Նյու Յորքի տարբեր ցուցահանդեսներում։ 1971 թվականին դարձել է Բրին-Մար քոլեջի պրոֆեսոր։ 1977 թվականին  հրատարակել է իր  ինքնակենսագրությունը։

Քեյթ գրքեր է գրել ամերիկուհի տասնվեցամյա Սիլվիա Լայկենսի սպանության և Իրանում Ռուհոլլահ Խոմեյնիի կառավարման մասին։ 1979 թվականին Միլլեթը կանադացի լրագրող  Սոֆի Քեյրի հետ մեկնել է Թեհրան՝ մասնակցելու մարտի 8-ին  անցկացվող ցույցին, որն ուղղված էր կանանց իրավունքների սահմանափակումներին։ Ցուցարարներից շատերը ծեծի են ենթարկվել և հարձակման ենթարկվել թթվով։ Քեյթին և Սոֆիին ինքնաթիռով  Իրանից տարել են Փարիզ։

Միլլեթը դեմ էր հոգեբուժության ոլորտում տեղի ունեցող բռնություններին։ Նա երկու անգամ հարկադիր հոսպիլատացման է ենթարկվել հոգեբուժարանում։ Նա հերքել է շիզոֆրենիա և երկբևեռ աֆեկտիվ խանգարում տեսակի հիվանդությունների առկայություն, նշելով որ դրանք դրոշմ են  այն մարդկանց համար, որոնք հասարակության մեջ անընդունելի վարք են ցուցաբերում։ 1985 թվականին Քեյթ Միլլեթն ու Ֆումիո Յոշիմուրան ամուսնալուծվեցին։ Հետագայում Քեյթը  միասեռ  ամուսնական հարաբերության մեջ է եղել Սոֆի Քեյրի հետ։

2001 թվականին Քեյթը գիրք է հրատարակել իր մոր մասին՝  Mother Millett։ Գրքում պատմում է մոր հետ տեղի ունեցած առողջության խնդիրների մասին, որը հետագայում տեղափոխվել է ծերանոց։

Մահ
Քեյթ Միլլեթը մահացել է Փարիզում 2017 թվականի սեպտեմբերի 6-ին՝ սրտի կաթվածից՝ իր 83-ամյակից 8 օր առաջ։ Նրա ամուսինը՝ Սոֆի Քեյրին Քեյթի մահվան պահին եղել է նրա կողքին։

Պարգևներ 
Արիության մրցանակ,  արվեստի ոլորտ (2012)
Ընդգրկվել է Կանանց փառքի ազգային սրահում (2013)ref name=Induction></ref>

Մատենագրություն 
Millett, Kate. Sexual Politics. — Garden City, New York: Doubleday, 1970.
Millett, Kate. The Prostitution papers: A Candid Dialogue (англ.). — Falmouth: Paladin, 1971.
Millett, Kate. Flying. — New York: Alfred A. Knopf (англ.)русск., 1974. — ISBN 978-0-394-48985-8.
Millett, Kate. Sita. — London: Virago, 1976. — ISBN 9780860680246.
Millett, Kate. The Basement: Meditations on a Human Sacrifice (англ.). — New York: Simon & Schuster, 1979. — ISBN 978-0-671-24763-8.
Millett, Kate. Going to Iran. — New York: Coward, McCann & Geoghegan (англ.)русск., 1981. — ISBN 978-0-698-11095-3.
Millett, Kate. The Loony-Bin Trip. — New York: Simon & Schuster, 1990. — ISBN 978-0-671-74028-3.
Millett, Kate. The Politics of Cruelty: An Essay on the Literature of Political Imprisonment (англ.). — New York, London: Norton, 1993. — ISBN 978-0-393-03575-9.
Millett, Kate. AD, a Memoir. — W.W. Norton (англ.)русск., 1995. — Т. 4. — С. 101—106. — ISBN 978-0-393-03524-7. — doi:10.1300/J155v04n04_10.
Millett, Kate. Mother Millett. — London: Verso, 2001. — ISBN 978-1-85984-607-0.

Ծանոթագրություններ

Արտաքին հղումներ 

Guide to the Kate Millett Papers at Duke University

Կոլումբիայի համալսարանի շրջանավարտներ
Մինեսոտայի համալսարանի շրջանավարտներ
Ամերիկացի կին գրողներ
Ամերիկացի կինոռեժիսորներ
Ամերիկացի կին քանդակագործներ
Ամերիկացի ֆեմինիստներ
20-րդ դարի ամերիկացի կին գրողներ
21-րդ դարի ամերիկացի կին գրողներ
Ամերիկացի ֆեմինիստ գրողներ
Ֆեմինիստ արվեստագետներ
Ամերիկացիներ իռլանդական ծագմամբ
Ֆեմինիստ գրողներ
Օքսֆորդի համալսարանի շրջանավարտներ